A készítményt már világszerte több országban kipróbálták.

Koronavírus - a második hullám Fél évvel a koronavírus-világjárvány tavaszi kitörése után megérkezett a pandémia második hulláma. A fertőzöttek számának radikális emelkedése egyre több országot kényszerít ismét korlátozások bevezetésére annak ellenére, hogy a világgazdaság még magához sem tért a tavaszi járványkitörés hatásaitól. A jelek szerint a második hullám Magyarországot is elérte. Kövesse híreinket!

Nemsokára Magyarországon is elérhető lehet egy koronavírus elleni készítmény – mondta az RTL Klub keddi Híradójának Szlávik János, a Dél-Pesti Centrumkórház infektológus főorvosa.

A szakember emlékeztetett, hogy remdesivirnek már bizonyított hatása van a koronavírus ellen, a készítmény hamarosan Magyarországon hozzáférhetővé válik azon a betegek számára,

akik súlyos egészségi állapotban vannak.

A gyógyszert, amely már a fertőzés középstádiumában is hatékony, eredetileg az ebola ellen fejlesztették ki. Mostanában pedig egyre több koronavírusos betegen próbálják ki szerte a világon.

Szlávik elmondta, hogy azt reméli, hogy őszre, télre, legkésőbb tavaszra már lesz a fertőzés ellen hatékony védőoltás.

A főorvos a csatornával közölte még, hogy a Dél-Pesti Centrumkórházban március eleje óta próbálják a koronavírusos betegeket olyan készítményekkel kezelni, ami a korábbi járványok tapasztalata alapján valamilyen hatékonysággal bír.

Elmondása szerint az AIDS, a malária, májgyulladás elleni szereket kombinálni lehet.

Ha máskor is tudni szeretne hasonló dolgokról, lájkolja a HVG Tech rovatának Facebook-oldalát.